यतिबेला राष्ट्रलाई तोड्ने होइन, जोड्ने अभिव्यक्ति आवश्यक छ । एमालेका नेताहरूले पनि बोल्दा, उदाहरण दिंदा, लेख्दा वा तर्क गर्दा संवेदनशील हुनुपर्छ । सबै जातजाति, सम्प्रदाय र भाषाको संवेदनशीलतालाई ख्याल गर्नुपर्छ । एमालेलाई अहिल्यै ताछिएन भने अबको कुनै पनि चुनावमा प्रतिस्पर्धा गर्न सकिन्न भन्ने हीन मनोविज्ञानबाट आएका भनाइहरूलाई ‘मधेशी भावना’ भनेर मधेशी जनतालाई अपमानित गर्न सकिन्न ।
